Gesteelde matriekvraestelle is fopnuus, sê minister | Maroela Media
“Ons neem kennis van die vervalste persverklaring wat op sosiale media en op WhatsApp versprei word. Uit die skermskoot wat ons ontvang het, lyk dit byna soos ŉ persverklaring van die Wes-Kaapse regering en daar word beweer dat ŉ kuberkraker die Nasionale Seniorsertifikaat se biologievraestel van die provinsiale departement se webwerf gesteel het,” het Schäfer verduidelik.
Matrikulante het Maandagoggend in die provinsie Lewenswetenskappe 2 geskryf. “Vraestelle word nie op ŉ webwerf gestoor nie en dit is onmoontlik dat die vraestelle só bekom kan word. Die persverklaring is ŉ vervalsing.”
Daar is ook na bewering ŉ vervalste berig dat matrikulante weer die eerste vraestel van geografie moet herskryf. “Dit is ook nie waar nie,” het Schäfer benadruk. “Ons veroordeel hierdie selfsugtige optrede wat poog om leerders se aandag af te trek en wat die integriteit van die eksamen bevraagteken. Dit plaas bykomende druk op leerders wat reeds gespanne is in hierdie moeilike tyd.”
Sy het gesê die vervalste persverklaring was kommerwekkend vir leerders. “Ek wil julle verseker dat hierdie berigte vals is en ek moedig julle aan om gefokus te bly vir die laaste paar weke van die eindeksamen.”
Die departement versoek ouers en leerders om nie inligting te versprei wat nie geverifieer is nie.
Soos gewoonlik sit ook hier moontlik politiek agter die vervalste persverklaring. Vervang ‘vervalste’ met ‘vervlakste’ vir die persverklaring.
al lek die vraestelle ook uit, maak dit geen verskil aan die uiteindelike uitslag nie. skool is nou so maklik en standaarde is baie laag. ek het na die DSTV-kanaal vir matriekhersiening gekyk. ek het in 1985 gematrikuleer. tog kon ek meeste vrae wat op daardie kanaal gevra is, vir vakke geskiedenis en geografie, uit my kop beantwoord. dit het my ook opgeval dat daar nie na die werklik moeilke dele van die werk verwys is nie.
Skool is baie makliker as in die ou dae:
lyfstraf is uit
aanranding van onderwysers is in
standards druip bestaan omtrent nie meer nie
33% word beskou as slaag
Jaco jy is baie slim. Het jy gesien watter hoeveelhede werk hulle moet deurwerk. Soos my seun sê ja die ou dae was baie moeiliker… Opdraende skooltoe en opdraende terug huistoe.
die werk is miskien meer, maar die standaarde wat aangewend word met eksaminering en op grond waarvaan n leerder slaag of druip, is BAIE laer as in die ou SA. So om dan met 10 of 12 onderskeidings matriek te slaag is eintlik nie so n wonderlike prestasie nie. trek maar so 25% af om by die “top presteerders” se ware potensiaal uit te kom.
Ja, ons regering se bevoegdheid om ons land te bestuur is ook fopnuus!
kol skoot my maat!!!!
Wat van die fopstorie wat nou loop van ‘n Geografie-onnie wat leerders by een skool met die vraestel gehelp het? Gaan almal wat nou meer as 33% kry gedop word?
John met die gehalte van onnies by sekere skole kan die hulp dalk tot nadeel van die leerlinge wees!
Is dit wat die minister sê nie dalk die fopnuus nie.
Waar daar ‘n rokie is, is daar ‘n vuurtjie – Natuurlik begin sulke gerigte nie by hulself nie…